
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 400 

28 Μαρτίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Αυτεπάγγελτη αναζήτηση πιστοποιητικού στρατο¬ 
λογικής κατάστασης (τύπου Α' και Β') που εκδί- 
δεται από υπηρεσίες του Υπουργείου Εθνικής 

Άμυνας. 1 

Καθορισμός διοικητικών διαδικασιών αρμοδιότητας 
Υπουργείου Ανάπτυξης - Κεντρική Ένωση Επιμελη¬ 
τηρίων Ελλάδος που διεκπεραιώνονται και μέσω 

των Κέντρων Εξυπηρέτησης Πολιτών (Κ.Ε.Π.). 2 

Καθορισμός συνολικής διάρκειας εκπαίδευσης στην 

Ε.Σ.Τ.Α. και κατανομή αυτής σε φάσεις. 3 

Σύσταση ελεγκτικής ομάδας για τη διενέργεια ελέγ¬ 
χου στο ΕΠ «Τεχνική Βοήθεια 2000 - 2006». 4 

Ανάθεση της Ταμιακής Διαχείρισης της Επιτροπής 

Εποπτείας Ιδιωτικής Ασφάλισης (ΕΠ.Ε.Ι.Α). 5 

Έκτακτη οικονομική ενίσχυση σε ανέργους της επιχεί¬ 
ρησης ΒΑΦΕΙΑ ΚΙΛΚΙΣ ΑΈ. 6 

Διενέργεια εποπτικού (διοικητικού) ελέγχου στην 
«Ένωση Αγροτικών Συνεταιρισμών Διδυμοτεί¬ 
χου». 7 


Σύσταση - Συγκρότηση Ειδικής Επιτροπής Διενέργει¬ 
ας του Διαγωνισμού του έργου «Δημιουργία ηλε¬ 
κτρονικών βιβλιοθηκών ΓΓΕ - ΓΓΕ, ΙΟΜ, και ΕΣΗΕΑ 
και δημιουργία σύγχρονης πληροφοριακής υποδο¬ 
μής ΙΟΜ». «. 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 33072/23.2.2005 
κοινή απόφαση των Υπουργών Οικονομίας και Οικο¬ 
νομικών και Απασχόλησης και Κοινωνικής Προστα¬ 
σίας. 9 


ΑΠΟΦΑΣΕΙ Σ 

Αριθ. ΔΙΑΔΠ/Α/5482 (1) 

Αυτεπάγγελτη αναζήτηση πιστοποιητικού στρατολογι¬ 
κής κατάστασης (τύπου Α' και Β') που εκδίδεται από 
υπηρεσίες του Υπουργείου Εθνικής Άμυνας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το άρθρο 5 παρ. 2 περ. γ'του Ν. 3242/2004 «Ρυθμί¬ 
σεις για την οργάνωση και λειτουργία της Κυβέρνησης, τη 
διοικητική διαδικασία και τους Ο.Τ.Α.» (ΦΕΚ Α' 102), 
β. του άρθρου 10 του Ν. 3230/2004 «Καθιέρωση συστή¬ 
ματος διοίκησης με στόχους, μέτρηση της αποδοτικότη- 
τας και άλλες διατάξεις» (ΦΕΚ 44 Α'), 
γ. Τις διατάξεις της παρ. 1 του άρθρου 24, και της παρ. 
4του άρθρου 25του Ν. 3200/2003 (ΦΕΚ281/Α/9.12.2003) 
«Τροποποίηση του Ν. 1388/1983 «Ίδρυση Εθνικού Κέ¬ 
ντρου Δημόσιας Διοίκησης», ίδρυση Εθνικής Σχολής Το¬ 
πικής Αυτοδιοίκησης και άλλες διατάξεις», 
δ. Τις διατάξεις του άρθρου 29Α'του Ν. 1558/1985 «Κυ¬ 
βέρνηση και κυβερνητικά όργανα» (ΦΕΚΑ' 137), που προ¬ 
στέθηκε με το άρθρο 27 του Ν. 2081/1992 (ΦΕΚ Α' 154), 
όπως τροποποιήθηκε από το άρθρο 1 παρ. 2 του Ν. 2469/ 
1997 (ΦΕΚΑ'38), 

ε. Τις διατάξεις του άρθρου 2 εδάφιο α και του άρθρου 
5 παρ. 1 της απόφασης του Υπουργού Εσωτερικών, Δη¬ 
μόσιας Διοίκησης και Αποκέντρωσης «Ανάθεση αρμοδιο¬ 
τήτων στους Υφυπουργούς Εσωτερικών, Δημόσιας Διοί¬ 
κησης και Αποκέντρωσης» (ΦΕΚ527/Β/24.3.2004), 
στ. Τις κοινές υπουργικές αποφάσεις του Υπουργού 
ΕΣ.Δ.Δ.Α και των καθ’ ύλη αρμοδίων υπουργών, οι οποίες 
εκδόθηκαν κατ’ εξουσιοδότηση των διατάξεων του εδα¬ 
φίου 11 της παρ. 1 του άρθρου 31 του Ν. 3013/2002 (ΦΕΚ 

102/Α), με τις οποίες καθορίζονται οι διαδικασίες οι οποί¬ 
ες διεκπεραιώνονται από τα ΚΕΠ, για τις οποίες απαιτεί¬ 
ται ως δικαιολογητικό η υποβολή πιστοποιητικού στρατο¬ 
λογικής κατάστασης (τύπου Α'ή Β'). 

ζ. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

1. Το πιστοποιητικό στρατολογικής κατάστασης (τύπου 
Α' ή Β') αναζητείται αυτεπαγγέλτως, σύμφωνα με τις δια¬ 
τάξεις του άρθρου 5 του Ν. 3242/2004, από τις καθ’ ύλην 
αρμόδιες, για την έκδοση των τελικών διοικητικών πράξε¬ 
ων, οργανικές μονάδες των Υπουργείων, των αυτοτελών 
δημοσίων Υπηρεσιών, των οργανισμών Τοπικής Αυτοδιοί¬ 
κησης α' και β' βαθμού και των Νομικών Προσώπων Δη¬ 
μοσίου Δικαίου. 

2. Η αυτεπάγγελτη αναζήτηση του πιστοποιητικού 
στρατολογικής κατάστασης (τύπου Α' ή Β') διενεργείται 
με έγγραφο της αρμόδιας για την έκδοση της τελικής δι¬ 
οικητικής πράξης δημόσιας υπηρεσίας και πληροί το δι¬ 
οικητικό τύπο του Παραρτήματος (I), που αποτελεί ανα¬ 
πόσπαστο μέρος της παρούσας απόφασης. 

Άρθρο 2 

Η διαδικασία της αυτεπάγγελτης αναζήτησης του Πι¬ 
στοποιητικού Στρατολογικής Κατάστασης (Τύπου Α' ή Β') 
έχει ως εξής: 

α) Προσδιορίζεται από την αιτούσα υπηρεσία με σαφή¬ 
νεια ο δημόσιος σκοπός ή η διοικητική πράξη έκδοσης 
του Πιστοποιητικού Στρατολογικής Κατάστασης. 

β) Παρέχονται από την αιτούσα υπηρεσία επαρκή ταυ- 
τοποιητικά στοιχεία των προσώπων, σύμφωνα με το Πα¬ 
ράρτημα (I) της παρούσας απόφασης, για τα οποία θα ζη¬ 
τείται η βεβαίωση της στρατολογικής τους κατάστασης. 

γ) Εντός 24ώρου από την υποβολή αίτησης πολίτη προς 
μια Υπηρεσία για τη διεκπεραίωση υπόθεσής του, η υπη¬ 
ρεσία αποστέλλει σχετικό σημείωμα (έγγραφο) για την 
αυτεπάγγελτη αναζήτηση του πιστοποιητικού στρατολο¬ 
γικής κατάστασης, σύμφωνα μετά οριζόμενα στηνπαρ. 2 
του άρθρου 1 της απόφασης, στο αρμόδιο για την έκδο¬ 
σή του στρατολογικό γραφείο. Στο σημείωμα (έγγραφο) 
αυτό, εκτός των άλλων στοιχείων πρέπει να αναφέρεται 


το ονοματεπώνυμο του υπαλλήλου που αναζητά το πι¬ 
στοποιητικό στρατολογικής κατάστασης καθώς και η δια¬ 
δικασία για την οποία είναι απαιτούμενο δικαιολογητικό. 
Η αποστολή του σημειώματος γίνεται με χρήση τηλεομοι¬ 
οτυπίας (ίαχ) ή με ηλεκτρονικό ταχυδρομείο (Θ-πιαίΙ) εφό- 
σοντο τελευταίο συνοδεύεται με ψηφιακή υπογραφή. Αν 
υπάρχουν περισσότερα του ενός αιτήματα για την έκδο¬ 
ση πιστοποιητικού στρατολογικής κατάστασης, μπορούν 
να ομαδοποιηθούν στο ίδιο σημείωμα. 

δ) Εντός 48 ωρών το αρμόδιο στρατολογικό γραφείο 
αποστέλλει με τηλεομοιοτυπία ή με ηλεκτρονικό ταχυ¬ 
δρομείο (εφόσον το τελευταίο συνοδεύεται με ψηφιακή 
υπογραφή) τα πιστοποιητικά στρατολογικής κατάστα¬ 
σης, τα οποία έχουν ζητηθεί με το σημείωμα της περ. (γ), 
στην υπηρεσία που τα αναζητά. Η αποστολή πιστοποιητι¬ 
κού στρατολογικής κατάστασης ταχυδρομικά γίνεται μό¬ 
νο στην περίπτωση κατά την οποία απαιτείται η υποβολή 
του σε πρωτότυπο. 

ε) Το πιστοποιητικό στρατολογικής κατάστασης το 
οποίο αποστέλλεται στην Υπηρεσία που το αναζήτησε με 
τηλεομοιοτυπία επικυρώνεται από αυτήν σύμφωνα με το 
άρθρο 10 του Ν. 3230/2004. Στις περιπτώσεις που, σύμ¬ 
φωνα με ειδική διάταξη, απαιτείται το πρωτότυπο, προω¬ 
θείται η όλη διαδικασία για την έκδοση της τελικής διοι¬ 
κητικής πράξης με βάση το αντίγραφο, μέχρι την λήψη 
του πρωτοτύπου, οπότε και εκδίδεται η τελική διοικητική 
πράξη. 

Άρθρο 3 

Τα Κέντρα Εξυπηρέτησης Πολιτών, για τις διαδικασίες 
οι οποίες διεκπεραιώνονται μέσω αυτών και για τις οποί¬ 
ες απαιτείται πιστοποιητικό στρατολογικής κατάστασης 
παύουν, εφεξής, να αναζητούν το δικαιολογητικό αυτό, 
δεδομένου ότι αυτό αναζητείται, πλέον, αυτεπάγγελτα 
από την αρμόδια για την έκδοση της διοικητικής πράξης 
υπηρεσία. 

Άρθρο 4 

Τα Στρατολογικά Γ ραφεία μέχρι την έναρξη ισχύος της 
απόφασης πρέπει να ορίσουν αριθμούς και συσκευές τη¬ 
λεομοιοτυπίας για την απρόσκοπτη υποδοχή των αιτημά¬ 
των αυτεπάγγελτης αναζήτησης πιστοποιητικού στρατο¬ 
λογικής κατάστασης από τις υπηρεσίες. 

Προσδιορίζεται το είδος της τελικής διοικητικής πράξης για την οποία απαιτείται πιστοποιητικό στρατολογικής κατάστασης ως δικαιολογητικό έκδοσης. 

Σε περίπτωση που πρέπει να αποσταλεί πρωτότυπο πιστοποιητικό στρατολογικής κατάστασης ακολουθείται η διαδικασία των παρ. δ και ε του άρθρου 2 της παρούσας απόφασης 

Άρθρο 5 

Η απόφαση τίθεται σε ισχύ ένα μήνα μετά τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2005 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΑΜΥΝΑΣ 

ΑΠ. ΑΝΔΡΕΟΥΛΑΚΟΣ ΣΠ. Π. ΣΠΗΛΙΩΤΟΠΟΥΛΟΣ 

-♦- 

Αριθ. ΔΙΑΔΠ/Ε/5449 (2) 

Καθορισμός διοικητικών διαδικασιών αρμοδιότητας 
Υπουργείου Ανάπτυξης - Κεντρική Ένωση Επιμελητη¬ 
ρίων Ελλάδος που διεκπεραιώνονται και μέσω των Κέ¬ 
ντρων Εξυπηρέτησης Πολιτών (Κ.Ε.Π.). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του τελευταίου εδαφίου της παραγρά¬ 
φου 1 του άρθρου 31 του Ν. 3013/2002 «Αναβάθμιση της 
πολιτικής προστασίας και άλλες διατάξεις» (ΦΕΚ 102/Α7 
1.5.2002). 

2. Τις διατάξεις του άρθρου 8 του Ν. 3242/2004 (ΦΕΚ 
102/Α/24.5.2004). 

3. Τις διατάξεις του άρθρου 8 του Ν. 1599/1986 «Σχέ¬ 
σεις Κράτους - Πολίτη, καθιέρωση νέου τύπου δελτίου 
ταυτότητας και άλλες διατάξεις» (ΦΕΚ 75/Α/11.6.1986). 

4. Τις διατάξεις της παραγράφου 3του άρθρου 3του Ν. 
2690/1999 «Κύρωση του Κώδικα Διοικητικής Διαδικασίας 
και άλλες διατάξεις» (ΦΕΚ 45/Α/9.3.1999). 

5. Την υπ’ αριθμ. ΔΙΑΔΠ/Α1/18368/1.10.2002/Φ.Ε.Κ. 
1276Β' απόφαση του Υπουργού Εσωτερικών, Δημόσιας 
Διοίκησης και Αποκέντρωσης «Καθορισμός του τύπου και 
του περιεχομένου της Υπεύθυνης Δήλωσης του άρθρου 
8 του Ν. 1599/1986 (ΦΕΚ 75)». 

6. Τις διατάξεις του άρθρου 5 περί της Κεντρικής Ένω¬ 
σης Επιμελητηρίων του Ν. 2081/1992 (ΦΕΚ/Α/154/ 
10.9.1992) «Ρύθμιση του θεσμού των Επιμελητηρίων, 
τροποποίηση των διατάξεων του Ν. 1712/1987 για τον εκ¬ 
συγχρονισμό των επαγγελματικών οργανώσεων των 
εμπόρων, βιοτεχνών και λοιπών επαγγελματιών και άλλες 
διατάξεις» και τις διατάξεις του άρθρου 27 του ιδίου Νό¬ 
μου, με το οποίο προστέθηκε το άρθρο 29Α, περί του 
ελέγχου των δαπανών που προκαλούν οι κανονιστικές δι¬ 
οικητικές πράξεις, στο Ν. 1558/1985 «Κυβέρνηση και κυ¬ 
βερνητικά όργανα» (ΦΕΚ 137/Α/1985), όπως τελικά αντι- 
καταστάθηκε με το άρθρο 1 του Ν. 2469/1997 (ΦΕΚ39/Α/ 
1997). 

7. Τις διατάξεις της παρ. Ι,του άρ. 24 του Ν. 3200 (ΦΕΚ/ 
Α/281/9.12.2003) «Τροποποιήσεις του Ν. 1388/1983 - 
Ίδρυση Εθνικού Κέντρου Δημόσιας Διοίκησης, ίδρυση 
Εθνικής Σχολής Δημόσιας Διοίκησης και άλλες διατά¬ 
ξεις», με τις οποίες η Γενική Γραμματεία Δημόσιας Διοί¬ 
κησης μετονομάζεται σε Γ ενική Γ ραμματεία Δημόσιας Δι¬ 
οίκησης και Ηλεκτρονικής Διακυβέρνησης. 

8. Του εδαφίου α του άρθρου 2 και της παραγράφου 1 
του άρθρου 5 της κοινής απόφασης του Πρωθυπουργού 
και του Υπουργού Εσωτερικών, Δημόσιας Διοίκησης και 
Αποκέντρωσης «Ανάθεση αρμοδιοτήτων στους Υφυπουρ¬ 


γούς Εσωτερικών, Δημόσιας Διοίκησης και Αποκέντρω¬ 
σης» αριθμ. ΔΙΔΚ/Φ. 1 /2/6139/23.3.2004 (ΦΕΚ527 Β'). 

9. Το πρακτικό της Διοικητικής Επιτροπής της Κεντρι¬ 
κής Ένωσης Επιμελητηρίων με ημερομηνία 28.2.2005. 

10. Την ανάγκη βελτίωσης της εξυπηρέτησης και της 
ποιότητας των παρεχόμενων υπηρεσιών προς τον πολίτη. 

11. Το γεγονός ότι από την έκδοση της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Οι ακόλουθες διοικητικές διαδικασίες που εμπίπτουν 
στην αρμοδιότητα του Υπουργείου Ανάπτυξης - Κεντρική 
Ένωση Επιμελητηρίων Ελλάδος - μπορούν να διεκπεραι- 
ώνονται και μέσω των Κέντρων Εξυπηρέτησης Πολιτών 
(Κ.Ε.Π.) κατά την προβλεπόμενη από τα άρθρα 31 του Ν. 
3013/2002 και 8 του Ν. 3242/2004 διαδικασία: 

1. Αρνητική Βεβαίωση Έναρξης 

2. Βεβαίωση Ελέγχου Καταστατικού 

3. Βεβαίωση Θεώρησης Καταστατικού 

4. Βεβαίωση Ταμειακής Ενημερότητας 

5. Πιστοποιητικό Γενικού Μητρώου 

6. Πιστοποιητικό Ειδικού Μητρώου Αντιπροσώπων 

7. Πιστοποιητικό Ειδικού Μητρώου Αργυροχρυσοχόων 

8. Πιστοποιητικό Ειδικού Μητρώου Ασφαλιστών 

9. Πιστοποιητικό Ειδικού Μητρώου Εξαγωγέων 

10. Πιστοποιητικό Ειδικού Μητρώου Μεσιτών Αστικών 
Συμβάσεων 

11. Πιστοποιητικό Ιστορικού Μέλους 

12. Εξόφληση συνδρομών 

Για τη διεκπεραίωση των παραπάνω διαδικασιών συ¬ 
μπληρώνεται ηλεκτρονικά ειδικό έντυπο, κατόπιν διασύν¬ 
δεσης των ΚΕΠ με την μηχανογραφική εφαρμογή της Κε¬ 
ντρική Ένωσης Επιμελητηρίων Ελλάδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 2005 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΑΝΑΠΤΥΞΗΣ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΔΗΜΗΤΡΗΣ ΣΙΟΥΦΑΣ 
-♦- 

Αριθ. ΔΙΕΚ/ΤΜ.Β/Φ. 15/1/4281 (3) 

Καθορισμός συνολικής διάρκειας εκπαίδευσης στην 
Ε.Σ.Τ.Α. και κατανομή αυτής σε φάσεις. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 21 του Ν. 1388/1983 (ΦΕΚ 113 Α7 
29.8.1983) «Ίδρυση Εθνικού Κέντρου Δημόσιας Διοίκη¬ 
σης». 

β) του άρθρου 18 του Ν. 3200/2003 (ΦΕΚ 281 Α'/ 
9.12.2003) «Τροποποιήσεις του Ν. 1388/1983 «Ίδρυση 
Εθνικού Κέντρου Δημόσιας Διοίκησης», Ίδρυση Εθνικής 
Σχολής Τοπικής Αυτοδιοίκησης και άλλες διατάξεις». 

2. Την υπ’ αριθμ. 2894 απόφαση του Διοικητικού Συμ¬ 
βουλίου (Δ.Σ.) του Εθνικού Κέντρου Δημόσιας Διοίκησης 
και Αυτοδιοίκησης (Ε.Κ.Δ.Δ.Α.), (πρακτικό της υπ’ αριθμ. 
2/17.2.2005 συνεδρίασης). 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Ορίζουμε τη συνολική διάρκεια εκπαίδευσης στην 
Εθνική Σχολή Τοπικής Αυτοδιοίκησης (Ε.Σ.Τ.Α.) σε δέκα 
οκτώ (18) μήνες, μη υπολογιζόμενης της μηνιαίας κατ’ 
έτος κανονικής άδειας. 

2. Ο χρόνος σπουδών σε κάθε φάση σπουδών καθορί¬ 
ζεται ως ακολούθως: 

Α' Κοινή φάση σπουδών: οκτώ (8) μήνες θεωρητικής εκ¬ 
παίδευσης 

Β' Ειδική φάση σπουδών, η οποία κατανέμεται ως ακο¬ 
λούθως: 

• Περίοδος μαθημάτων εξειδίκευσης, διάρκειας τεσ¬ 
σάρων (4) μηνών. 

• Περίοδος πρακτικής άσκησης διάρκειας τριών (3) μη¬ 
νών, που θα πραγματοποιείται κατά την έναρξη της ειδι¬ 
κής φάσης σπουδών. 

• Περίοδος εκπόνησης και εξέτασης των τελικών εργα¬ 
σιών διάρκειας δύο (2) μηνών. 

Γ' Φάση προετοιμασίας για τις θέσεις προορισμού, 
διάρκειας ενός (1) μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2005 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθ. 576/0051 (4) 

Σύσταση ελεγκτικής ομάδας για τη διενέργεια ελέγχου 
στο ΕΠ «Τεχνική Βοήθεια 2000 - 2006». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του Ν. 2860/2000 «Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ 251/τ.Α'). 

2. Την υπ’ αριθμ. 14650/ΔΙΟΕ 85/17.3.2004 απόφαση 
του Υπουργού Οικονομίας και Οικονομικών για την ανά¬ 
θεση αρμοδιοτήτων στους Υφυπουργούς (ΦΕΚ519/τ.Β'). 

3. Την υπ’ αριθμ. 2/27040/0022/31.7.2003 απόφαση του 
Υπουργού Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του Ν. 2860/2000»(ΦΕΚ 1170/τ.Β'). 

4. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ. 6) του Ν. 2860/2000» (ΦΕΚ310/τ.Β'). 

5. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου για το έτος 2005. 

6. Το εγκεκριμένο ετήσιο πρόγραμμα της Τεχνικής Βοή¬ 
θειας της Ε.Δ.ΕΛ. για το έτος 2005. 

7. Την ανάγκη διενέργειας ουσιαστικού ελέγχου στο 
Επιχειρησιακό Πρόγραμμα «Τεχνική Βοήθεια 2000- 
2006», σε ενέργειες του Ε.Τ.Π.Α, στο πλαίσιο ελέγχου των 
προγραμμάτων του Γ' Κ.Π.Σ. 

8. Το γεγονός ότι από τις διατάξεις αυτής της απόφασης 
προκαλείται δαπάνη 750 (ευρώ) πλέον εργοδοτικών εισφο¬ 
ρών, για την αμοιβή των ελεγκτών, η οποία θα καλυφθεί από 
το πρόγραμμα της Τεχνικής Βοήθειας της Ε.Δ.ΕΛ. 

9. Τις διατάξεις της παραγράφου 7 του άρθρου 17 του 
Ν. 2860/2000 περί δυνατότητας συμμετοχής εμπειρο¬ 


γνωμόνων στους υπό διενέργεια ελέγχους, αποφασίζου¬ 
με: 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου: 

α) στην Ειδική Υπηρεσία Συντονισμού της Εφαρμογής 
των ΕΠ Τεχνικής Βοήθειας 2000-2006, όσον αφορά τη 
διαδικασία ένταξης των πράξεων. 

β) στην Πράξη «Παροχή Υπηρεσιών Δημοσιότητας 
ΚΠΣ 2000-2006», υποέργοί «Παροχή Υπηρεσιών Δημο¬ 
σιότητας ΚΠΣ 2000-2006» με κωδικό ΟΠΣ 81748, που 
υλοποιείται από την Ειδική Υπηρεσία Σχεδιασμού & 
Αξιολόγησης Περιφερειακής Πολιτικής & Δημοσίων 
Επενδύσεων. 

γ) στην Πράξη «Επεξεργασία Συστημάτων & Ειδικών 
Εργαλείων για την Οργάνωση της Διαχείρισης», υποέργο 
1 «Επεξεργασία Συστημάτων & Ειδικών Εργαλείων για 
την Οργάνωση της Διαχείρισης» με κωδικό ΟΠΣ 90925, 
που υλοποιείται από την Μονάδα Οργάνωσης & Διαχείρι¬ 
σης (ΜΟΔ) ΑΕ. 

δ) στην Πράξη «Αγορά Στατιστικού Πακέτου - Συστήμα¬ 
τος ΘΙ3», υποέργο 1 «Αγορά Στατιστικού Πακέτου» με κω¬ 
δικό ΟΠΣ 82589, που υλοποιείται από την Ειδική Υπηρε¬ 
σία Ολοκληρωμένου Πληροφοριακού Συστήματος 
(ΟΠΣ). 

2. Μέλη της Ελεγκτικής ομάδας ορίζονται οι εξής: 

• Διαμαντίδου Αθηνά, Μηχανικός, υπάλληλος της 51ης 
Δ/νσης Προγραμματισμού και Ελέγχωντου Γ.Λ.Κ., ως συ- 
ντονίστρια της Ομάδας Ελέγχου. 

• Μυρισιώτη Φωτεινή, υπάλληλος της 51ης Δ/νσης 
Προγραμματισμού και Ελέγχωντου Γ.Λ.Κ. 

• Σταμέλος Παναγιώτης, υπάλληλος της 51ης Δ/νσης 
Προγραμματισμού και Ελέγχωντου Γ.Λ.Κ, με γνωστικό 
αντικείμενο επιστημονικής εξειδίκευσης την Πληροφο¬ 
ρική. 

3. Ο έλεγχος θα διενεργηθεί, κατά το χρονικό διάστημα 
από 11 έως και 15.4.2005, σύμφωνα με το παρακάτω χρο¬ 
νοδιάγραμμα: 

• Στις 11.4.2005 στην έδρα της ΜΟΔΑ.Ε. 

• Από 12.4.2005 έως και 13.4.2005 στην έδρα της Ειδι¬ 
κής Υπηρεσίας Σχεδιασμού & Αξιολόγησης, Περιφερεια¬ 
κής Πολιτικής & Δημοσίων Επενδύσεων. 

• Στις 14.4.2005 στην έδρα της Ειδικής Υπηρεσίας Συ¬ 
ντονισμού της Εφαρμογής των ΕΠ Τεχνικής Βοήθειας. 

• Στις 15.4.2005 στην έδρα της Ειδικής Υπηρεσίας Ολο¬ 
κληρωμένου Πληροφοριακού Συστήματος 

• Κατά τα ανωτέρω χρονικά διαστήματα θα πραγματο¬ 
ποιηθεί και ο έλεγχοςτου φυσικού αντικειμένου των ελεγ¬ 
χόμενων υποέργων. 

4. Έργο της Ελεγκτικής Ομάδας ειδικότερα είναι: 

- Η διαπίστωση της πορείας υλοποίησης των ελεγχόμε¬ 
νων υποέργων σύμφωνα με τις εθνικές και κοινοτικές δια¬ 
τάξεις. 

- Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών. 

- Η εξακρίβωση της υλοποίησης του φυσικού αντικειμέ¬ 
νου των υπό έλεγχο υποέργων. 

5. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου, σύμφωνα με την υπ’ αριθμ. 
907/052/2.7.2003 (ΦΕΚ 878/τ.Β') κοινή υπουργική από¬ 
φαση. 

6. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση σύμφωνα με την υπό στοι¬ 
χείο 3 του προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 2005 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. 2/11385/Α0024 (5) 

Ανάθεση της Ταμιακής Διαχείρισης της Επιτροπής 
Εποπτείας Ιδιωτικής Ασφάλισης (ΕΠ.Ε.Ι,Α). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π ,Δ/τος «Διαχείριση 
Νομικών Προσώπων από την Τράπεζα της Ελλάδος». 

2. Το από 7.10.1958 Β.Δ/γμα (ΦΕΚ 175/Α/24.10.1958) 
«Τροποποίηση του από 20.1.1932 Π.Δ/τος». 

3. Το Π.Δ/γμα 496/1974 «Περί λογιστικού ΝΠΔΔ», όπως 
τροποποιήθηκε και συμπληρώθηκε. 

4. Το Ν. 3229/10.2.2004 (ΦΕΚ 38/Α/10.20.2004) «Περί 
συστάσεως ΝΠΔΔ με την επωνυμία «Επιτροπή Εποπτείας 
Ιδιωτικής Ασφάλισης (ΕΠ.Ε.Ι.Α). 

5. Την υπ’ αριθμ. 49016/ΔΙΟΕ/283/13.12.2004 (ΦΕΚ 
1887/Β/20.12.2004) απόφαση της εν λόγω επιτροπής με 
θέμα την συγκρότηση Διοικητικού Συμβουλίου 

6. Το υπ’ αριθμ. 31/23.2.2005 έγγραφο της Επιτροπής 
Εποπτείας Ιδιωτικής Ασφάλισης (ΕΠ.Ε.Ι.Α) προς την Τρά¬ 
πεζα της Ελλάδος, που αφορά το άνοιγμα λογαριασμού 
ταμειακής διαχείρισης και διαθεσίμων κεφαλαίων στην 
Τράπεζα της Ελλάδος. 

7. Το υπ’ αριθμ. 2917/23.2.2005 έγγραφο της Τράπε¬ 
ζας της Ελλάδος με το οποίο ζητείται η Ανάθεση της 
Ταμιακής Διαχείρισης της Επιτροπής Εποπτείας Ιδιω¬ 
τικής Ασφάλισης (ΕΠ.Ε.Ι.Α) στην Τράπεζα της Ελλά¬ 
δος. 

8. Την απόφαση του Υπουργού Οικονομικών υπ’ αριθμ. 
2/40508/0004/23.7.2004 Μεταβίβαση της εξουσίας να 
υπογράφουν με εντολή Υπουργού στο Γεν. Γραμματέα, 
Γ εν. Δ/ντές Προϊσταμένους Δ/νσεων κ.λπ. 

9. Το γεγονός ότι με την απόφαση αυτή δεν προκα- 
λείται δαπάνη σε βάρος Κρατικού Προϋπολογισμού 
ούτε σε βάρος του Προϋπολογισμού της Επιτροπής 
Εποπτείας Ιδιωτικής Ασφάλισης (ΕΠ.Ε.Ι.Α), αποφασί¬ 
ζουμε: 

Η Ταμιακή διαχείριση της Επιτροπής Εποπτείας Ιδιωτι¬ 
κής Ασφάλισης (ΕΠ.Ε.Ι.Α) να ασκείται από την Τράπεζα 
της Ελλάδος, σύμφωνα με τις διατάξεις του από 
20.1.1932 Π.Δ/τος «Διαχείριση Νομικών Προσώπων από 
την Τράπεζα της Ελλάδος» όπως αυτό τροποποιήθηκε με 
το από 7.10.1958 Β.Δ/γμα. 

Το ανωτέρω Ν.Π.Δ.Δ. θα εξυπηρετείται από την Τράπε¬ 
ζα της Ελλάδος - Κεντρικό Κατάστημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 2005 

Με εντολή Υπουργού 
Η Διευθύντρια 
ΒΑΣΙΛΙΚΗ ΤΣΕΚΟΥΡΑ 


Αριθ. 30504 (6) 

Έκτακτη οικονομική ενίσχυση σε ανέργους της 
επιχείρησης ΒΑΦΕΙΑ ΚΙΛΚΙΣ ΑΈ. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 29Ατου Ν.1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α'). 

2. Τις διατάξεις του Π.Δ.368/1989 «Οργανισμός του 
Υπουργείου Εργασίας» (ΦΕΚ 163/Α/16.6.1989). 

3. Τις διατάξεις του Ν.Δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Εργατι¬ 
κού Δυναμικού» (ΦΕΚ 112/Α/1969), όπως αναμορφώθηκε 
με τις διατάξεις του Ν.2956/2001 «Αναδιάρθρωση του 
ΟΑΕΔ και άλλες διατάξεις». 

4. Τις διατάξεις του άρθρου 46 του Ν.2698/1953, όπως 
συμπληρώθηκε με το άρθρο 38 του Ν.2224/1994. 

5. Την υπ’ αριθμ. 536/10/1.3.2005 απόφαση του Δ.Σ. του 
ΟΑΕΔ (αριθμ. Συνεδρ. 10/1.3.2005) που μας διαβιβάσθη¬ 
κε από τον ΟΑΕΔ με το υπ’ αριθμ. Β 107048/4.3.2005 έγ¬ 
γραφό του. 

6. Το γεγονός ότι από τις διατάξεις της παρούσας 
Υπουργικής απόφασης δεν προκαλείται δαπάνη σε βάρος 
του Κρατικού προϋπολογισμού και ως εκ τούτου δεν εμπί¬ 
πτει στις διατάξεις της παρ. 3 του άρθρου 22 του Ν.2362/ 
1995 (περί Δημοσίου Λογιστικού), αποφασίζουμε: 

Α. Εγκρίνουμε την καταβολή έκτακτης οικονομικής ενίσχυ¬ 
σης σε 87 ανέργους της επιχείρησης ΒΑΦΕΙΑ ΚΙΛΚΙΣ ΑΈ. 
από 700,00 ευρώ στον καθένα, με τις εξής προϋποθέσεις: 

α) Να είναι άνεργοι κατά την καταβολή. 

β) Το ετήσιο οικογενειακό τους εισόδημα έτους 2004 - εκ¬ 
καθαριστικό εφορίας ή αντίγραφο φορολογικής δήλωσης 
έτους 2005 - να μην υπερβαίνειτο ποσό των 14.500,00 ευρώ. 

Β. Η συνολική δαπάνη ανέρχεται στο ποσό των 60.900,00 
ευρώ (87 άτομαX700,00 ευρώ = 60.900,00 ευρώ). 

Γ. Υπόλογος διαχειριστής ορίζεται η προϊσταμένη της 
Τ.Υ. του ΟΑΕΔ ΚΙΛΚΙΣ ΚΑΚΟΥΛΙΔΟΥ ΑΝΑΣΤΑΣΙΑ. 

Δ. Την έκδοση χρηματικού εντάλματος προπληρωμής 
σε βάρος του ΚΑΕ 2641. Η δαπάνη από την παρούσα 
Υπουργική απόφαση δεν βαρύνει τον Κρατικό Προϋπο¬ 
λογισμό, αλλά βαρύνει εξ’ ολοκλήρου τον Προϋπολογι¬ 
σμό του ΟΑΕΔ. 

Ε. Η απόδοση λογαριασμού γίνεται σε δύο (2) μήνες 
από την ημερομηνία λήξης. 

ΣΤ. Η λήξη της καταβολής ορίζεται σε 60 ημέρες από 
την ημερομηνία έναρξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΠΩΤΟΠΟΥΛΟΣ 
-♦- 

Αριθ. 42328 (7) 

Διενέργεια εποπτικού (διοικητικού) ελέγχου στην «Ένω¬ 
ση Αγροτικών Συνεταιρισμών Διδυμοτείχου». 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Το Ν.1558/26.7.1985 «Κυβέρνηση και Κυβερνητικά 
Όργανα», όπως τροποποιήθηκε και ισχύει. 

2. Τις διατάξεις του Π Λ. 402/1988 «Οργανισμός Υπουρ¬ 
γείου Γεωργίας», όπως τροποποιήθηκε μεταγενέστερα 
και ισχύει. 

3. Το άρθρο Ιθτου Ν.2810/2000 «Αγροτικές Συνεταιρι¬ 
στικές Οργανώσεις». 

4. Το Π.Δ. 176/2003 «Περιεχόμενο και τρόπος άσκησης 
της εποπτείας του Υπουργού Γεωργίας επί των Αγροτι¬ 
κών Συνεταιριστικών Οργανώσεων (Α.Σ.Ο.) και των Συνε¬ 
ταιριστικών Εταιριών (Σ.Ε.)». 

5. Την υπ’ αριθμ. Υ132/11.10.2004 (ΦΕΚ 1533Β/ 
14.10.2004) απόφαση του Πρωθυπουργού και του 
Υπουργού Αγροτικής Ανάπτυξης και Τροφίμων «Ανάθεση 
αρμοδιοτήτων στον Υφυπουργό Αγροτικής Ανάπτυξης 
και Τροφίμων, Αλέξανδρο Κοντό». 

6. Την από 15.3.2005 (Α.Π.του Υπ. Αγρ. Αν. &Τροφ. 42328/ 
15.3.2005), αίτηση αντιπροσώπων α' βάθμιων Συν/σμών - με- 
λώντης «Ένωσης Αγροτικών Συνεταιρισμών Διδυμοτείχου». 

7. Την ανάγκη διαπίστωσης της νόμιμης λειτουργίας 
της «Ένωσης Αγροτικών Συνεταιρισμών Διδυμοτείχου» 
και ιδίως την από τα όργανα της τήρηση των κειμένων - 
ισχυουσών διατάξεων, όσον αφορά στην εκλογή Διοικ. 
Συμβουλίου. 

8. Ότι η απόφασή μας αυτή δεν δημιουργεί δαπάνη σε 
βάρος του Κρατικού Προϋπολογισμού, αποφασίζουμε: 

Τη διενέργεια εποπτικού (διοικητικού) ελέγχου στην 
«Ένωση Αγροτικών Συνεταιρισμών Διδυμοτείχου», από 
τις υπαλλήλους του Υπουργείου Αγροτικής Ανάπτυξης 
και Τροφίμων. 

α'. Κελεμένη Μαρία, Διευθύντρια στην Δ/νση Επιθεώρησης 

β'. Τσερεντζούλια Σεβασμία, Αναπλ. Προϊστ. του Τμή¬ 
ματος «Νομικό Κ.Ο.Α.». 

Ο έλεγχος αφορά στη διαπίστωση της τήρησης από την 
«Ένωση Αγροτικών Συνεταιρισμών Διδυμοτείχου», των 
διατάξεων του Ν.2810/2000, όπως τροποποιήθηκε και 
ισχύει, για τη διενέργεια των εκλογών, τον Μάιο του 2003. 

Η «Ένωση Αγροτικών Συνεταιρισμών Διδυμοτείχου» οφεί¬ 
λει να θέσει στη διάθεση των ελεγκτών, τα στοιχεία εκείνα 
που είναι απαραίτητα για τη διεξαγωγή του ελέγχου. Οι 
εντεταλμένοι ελεγκτές, να λάβουν υπόψη τους ό,τι σχετικό 
μετηνΟργάνωση και την υπόθεση στοιχείο τηρείται στο αρ¬ 
χείο της Δ/νσης Αγροτικού Συνεργατισμού και Ομαδικών 
Δραστηριοτήτων του Υπουργείου Αγρ. Ανάπτ. & Τροφίμων. 

Το πόρισμα του ελέγχου να περιέλθει στην αρμόδια 
Υπηρεσία του Υπουργείου Αγρ. Ανάπτ. & Τροφίμων, το 
συντομότερο δυνατόν και όχι πέραν των δεκαπέντε ημε¬ 
ρών από την δημοσίευσή της απόφασης αυτής στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2005 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΟΝΤΟΣ 
-♦- 

Αριθ. 5736/Ζ (8) 

Σύσταση - Συγκρότηση Ειδικής Επιτροπής Διενέργειας 
του Διαγωνισμού του έργου «Δημιουργία ηλεκτρονι¬ 
κών βιβλιοθηκών ΓΓΕ - ΓΓΕ, ΙΟΜ, και ΕΣΗΕΑ και δημι¬ 
ουργία σύγχρονης πληροφοριακής υποδομής ΙΟΜ». 

Η ΓΕΝΙΚΗ ΓΡΑΜΜΑΤΕΑΣ ΕΠΙΚΟΙΝΩΝΙΑΣ 

Έχοντας υπόψη: 

1. Τις διατάξεις του Π.Δ.258/1993 «Περί Οργανισμού 
της Γενικής Γραμματείας Τύπου και Πληροφοριών του 


Υπουργείου Προεδρίαςτης Κυβέρνησης», όπωςέχειτρο- 
ποποιηθεί και ισχύει. 

2. Τις διατάξεις του Π.Δ. 181/1994 (ΦΕΚ 116/Α/7.7.1994) 
«Συγκρότηση της Γενικής Γραμματείας Τύπου και Πλη¬ 
ροφοριών σε Υπουργείο Τύπου και Μέσων Μαζικής Ενη¬ 
μέρωσης και καθορισμός των αρμοδιοτήτων του». 

3. Τις διατάξεις του Ν. 3242/2004 (ΦΕΚ 102/Α/24.5. 
2004) «Ρυθμίσεις για την οργάνωση και λειτουργία της 
Κυβέρνησης, τη διοικητική διαδικασία και τους ΟΤΑ». 

4. Τις διατάξεις του άρθρου 25 παρ. 2 του Ν.3166/2003 
(ΦΕΚ 178/Α/2.7.2003) «Οργάνωση και λειτουργία των 
Γ ραφείων Τύπου και Επικοινωνίας του Υπουργείου Τύπου 
και Μέσων Μαζικής Ενημέρωσης και ρυθμίσεις για τον ευ¬ 
ρύτερο τομέα των μέσων ενημέρωσης». 

5. Τις διατάξεις του άρθρου 6 παρ. 3 του Ν. 2286/1995 
«Προμήθειες του Δημόσιου Τομέα και ρυθμίσεις συνα¬ 
φών θεμάτων». 

6. Τις διατάξεις του άρθρου 38 του Π.Δ. 394/1996 (ΦΕΚ 
266/Α/4.12.1996) «Περί Κανονισμού Προμηθειών Δημο¬ 
σίου (Κ.Π.Δ.). 

7. Τις διατάξεις του Π.Δ. 346/1998 (ΦΕΚ 230/Α/12.10. 
1998) «Προσαρμογή της Ελληνικής Νομοθεσίας για τις 
δημόσιες συμβάσεις υπηρεσιών προς τις διατάξεις της 
Οδηγίας 92/50/ΕΟΚ του Συμβουλίου της 18ης Ιουλίου 
1992», όπως έχει τροποποιηθεί και ισχύει. 

8. Την υπ’ αριθμ. 1751/Η/31.1.2005 Διακήρυξη ανοικτού 
Διαγωνισμού, με κριτήριο κατακύρωσης την πλέον συμ- 
φέρουσα από οικονομική άποψη προσφορά, για την υλο¬ 
ποίηση του ως άνω έργου. 

9. Το υπ’ αριθμ. 780/2.3.2005 Υπηρεσιακό Σημείωμα της 
Γ ενικής Γ ραμματέως Επικοινωνίας. 

10. Τις διατάξεις του άρθρου 1 του Ν. 301/1976 (ΦΕΚ 
91/Α/20.4.1976) «Περί την εις την εφημερίδα της Κυβερ¬ 
νήσεως δημοσιευομένης ύλης και ρυθμίσεις θεμάτων 
αναφερομένων εις την έκδοσιν και κυκλοφορίαν τού¬ 
της»· 

11. Την υπ’ αριθμ. Υ94/26.5.2004 απόφαση του Πρωθυ¬ 
πουργού και του Υπουργού Επικράτειας «Διορισμός Γ ενι¬ 
κού Γραμματέα Επικοινωνίας και Γενικού Γραμματέα 
Ενημέρωσης» (ΦΕΚ 153/Γ/2004), αποφασίζουμε: 

Συστήνουμε - συγκροτούμε Ειδική Επιτροπή Διενέργει¬ 
ας Διαγωνισμού του έργου «Δημιουργία ηλεκτρονικών βι¬ 
βλιοθηκών ΓΓΕ-ΓΓΕ, ΙΟΜ και ΕΣΗΕΑ και δημιουργία σύγ¬ 
χρονης Πληροφοριακής υποδομής ΙΟΜ» αποτελούμενη 
από τους εξής: 

1. Κωμοδρόμου Παναγιώτα, μόνιμη υπάλληλο με βαθμό 
Α' του Κλάδου ΠΕ2 Τύπου (νυν Συμβούλων και Ακολού¬ 
θων Επικοινωνίας), Προϊσταμένη της Διεύθυνσης Δημο¬ 
σίων Σχέσεων, ως Πρόεδρο με αναπληρωτή τον Τσορώνη 
Ιωάννη, μόνιμο υπάλληλο με βαθμό Α' του Κλάδου ΠΕ3 
Πληροφορικής (Επιστήμης Η/Υ). 

2. Αναγνωστόπουλο Ιωάννη, Προϊστάμενο της Διεύθυν¬ 
σης Αναλύσεων και Τεκμηρίωσης, ως μέλος, με αναπλη¬ 
ρωτή τον Σιώτο Κωνσταντίνο, Προϊστάμενο του Τμήμα¬ 
τος Εκδόσεων και Βιβλιοθήκης. 

3. Πολιτοπούλου Αναστασία, μόνιμη υπάλληλο με βαθ¬ 
μό Α' του Κλάδου ΠΕ2 Τύπου (νυν Συμβούλων και Ακο¬ 
λούθων Επικοινωνίας), ως μέλος και ως Γραμματέα. 

4. Βρουστούρη Παναγιώτη, μόνιμο υπάλληλο με βαθμό 
Β'του Κλάδου ΠΕ3 Πληροφορικής (Επιστήμης Η/Υ). 

5. Παπαβασιλόπουλο Κωνσταντίνο, υπάλληλο του ΙΟΜ 
με σύμβαση ορισμένου χρόνου, ερευνητή ΜΜΕ, υπεύθυ¬ 
νο θεμάτων Τεχνολογιών. 

6. Βαρβαρίγου Θεοδώρα, Καθηγήτρια Πληροφορικής 
της Σχολής Ηλεκτρολόγων-Μηχανικών και Μηχανικών 
Η/Υτου Ε.Μ.Π., ως μέλος. 

7. Λιούπη Δημήτριο, Επίκουρο Καθηγητή Πληροφορι¬ 
κής Πανεπιστημίου Πατρών, ως μέλος. 

8. Μουζακίτη Μαριλένα, Νομικό, ως ειδικό για νομικά 
θέματα (χωρίς δικαίωμα ψήφου). 

Το έργο της Επιτροπής συνίσταται στην ευθύνη διεξα¬ 
γωγής του Διαγωνισμού του Έργου «Δημιουργία ηλε¬ 
κτρονικών βιβλιοθηκών ΓΓΕ - ΓΓΕ, ΙΟΜ και ΕΣΗΕΑ και δη¬ 
μιουργία σύγχρονης πληροφοριακής υποδομής ΙΟΜ», 
(αποσφράγιση και αξιολόγηση προσφορών, εισήγηση 
κατακύρωσης και κάθε άλλη συναφή με την καλή εκτέλε¬ 
ση του διαγωνισμού ενέργεια). 

Η σύνθεση της Επιτροπής δύναται να διευρυνθεί εάν 
κριθεί απαραίτητο από τις ανάγκες αξιολόγησης του έρ¬ 
γου. 

Το έργο της ως άνω Επιτροπής θα υποστηρίζεται από 
τον Τεχνικό Σύμβουλο του Έργου (ΙΤΥ). 

Η Επιτροπή θα είναι αμειβόμενη για τις εκτός ωραρίου 
συνεδριάσεις της. Ο καθορισμός της αποζημίωσης θα 
ορισθεί με κοινή υπουργική απόφαση σύμφωνα με τις δια¬ 
τάξεις του άρθρου 17 παρ. 2, περίπτωση γ'του Ν. 3205/ 
2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 2005 

Η Γενική Γραμματέας 
ΜΑΡΓΑΡΙΤΑ ΠΑΠΑΔΑ-ΧΕΙΜΩΝΑ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στην υπ’ αριθμ. 33072/23.2.2005 κοινή απόφαση των 
Υπουργών Οικονομίας και Οικονομικών και Απασχόλησης 
και Κοινωνικής Προστασίας, που δημοσιεύθηκε στο ΦΕΚ 


249/Β'/25.2.2005 και αφορά «Πρόγραμμα απόκτησης ερ¬ 
γασιακής εμπειρίας (Βίαρθ) στους Οργανισμούς Κοινωνι¬ 
κής Ασφάλισης», διορθώνονται τα εξής: 

- Στη 10η, 11η και 12η σειρά του πίνακα της παραγρά¬ 
φου 1 αντί του εσφαλμένου: 


ΤΣΑΥ ΑΤΤΙΚΗ 

92 

34 

126 

ΤΣΑΥ ΥΠΟΛΟΙΠΗ ΕΛΛΑΔΑ 

32 

- 

32 

ΤΣΑΥ ΣΥΝΟΛΟ 

124 

34 

158 

Τίθεται το ορθό: 

ΤΣΑΥ ΑΤΤΙΚΗ 

91 

34 

125 

ΤΣΑΥ ΥΠΟΛΟΙΠΗ ΕΛΛΑΔΑ 

13 

20 

33 

ΤΣΑΥ ΣΥΝΟΛΟ 

104 

54 

158 


- Στη 13η, 14η και 15η σειρά του πίνακα της παραγρά¬ 
φου 1, αντί των εσφαλμένων «... ΛΟΙΠΟΙ ΟΡΓΑΝΙΣΜΟΙ 
ΚΟΙΝ. ΑΣΦΑΛΙΣΗΣ ΑΤΤΙΚΗ ...», «... ΛΟΙΠΟΙ ΟΡΓΑΝΙΣΜΟΙ 
ΚΟΙΝ. ΑΣΦΑΛΙΣΗΣ ΥΠΟΛΟΙΠΗ ΕΛΛΑΔΑ...» και«... ΛΟΙΠΟΙ 
ΟΡΓΑΝΙΣΜΟΙ ...», τίθεται το ορθό «... ΟΑΕΔ ΚΑΙ ΛΟΙΠΟΙ 
ΟΡΓΑΝΙΣΜΟΙ ΚΟΙΝ. ΑΣΦΑΛΙΣΗΣ ΑΤΤΙΚΗ ...», «... ΟΑΕΔ 
ΚΑΙ ΛΟΙΠΟΙ ΟΡΓΑΝΙΣΜΟΙ ΚΟΙΝ. ΑΣΦΑΛΙΣΗΣ ΥΠΟΛΟΙΠΗ 
ΕΛΛΑΔΑ ...» και «... ΟΑΕΔ ΚΑΙ ΛΟΙΠΟΙ ΟΡΓΑΝΙΣΜΟΙ ...» 
αντίστοιχα. 

-Στη 16η σειρά του πίνακα της παραγράφου 1, αντί του 
εσφαλμένου: 

ΓΕΝΙΚΟ ΣΥΝΟΛΟ 1.313 1.554 2.867 

τίθεται το ορθό: 

ΓΕΝΙΚΟ ΣΥΝΟΛΟ 1.293 1.574 2.867 

- Στην 6η σειρά της παραγράφου 5, αντί του εσφαλμέ¬ 
νου «... (γεννημένοι μετά την 1/1/64.) ...», τίθεται το 

ορθό «... (γεννημένοι μετά την 1/1/65.)...». 

- Στην 5η και 11η κουκίδα των παραγράφων 7 και 8 πα¬ 
ραγράφων αντίστοιχα, αντί του εσφαλμένου «... (για το δι¬ 
οικητικό προσωπικό)...», τίθεται το ορθό «... (για το υγει¬ 
ονομικό προσωπικό) ... 

(Από το Υπουργείο Απασχόλησης 
και Κοινωνικής Προστασίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





